ПОКАНА

За подаване на оферти за процедура по избор

на изпълнител на финансови услуги

На основание чл. 28, ал.3 от Правилника за прилагане на закона за публичните предприятия „Център за психично здраве – София” ЕООД обявява процедура по избор на изпълнител на финансови услуги.

1. Финансови услуги, които изпълнителят трябва да предостави на „Център за психично здраве – София” ЕООД: обслужване на разплащателна сметка, плащания към доставчици и клиенти - чрез интернет банкиране, превод на заплатите на персонала чрез интернет банкиране ERP интеграция, инкасо.

2. Срок за предоставяне на финансовите услуги: 3 /три / години.

3. Място за подаване на оферти: Оферти се подават в писмен вид в „Център за психично здраве – София” ЕООД на адрес гр. София, бул. „Сливница” № 309, телефон за контакти 0878652678.

4. Срок за подаване на оферти: 10 (десет) работни дни от публикуване на поканата на сайна на „ЦПЗ – София“ ЕООД

5. Изисквания към изпълнителя и офертата: Кандидатите за изпълнител да са кредитна или финансова институция по смисъла на Закона за кредитните институции. В офертата кандидатите за изпълнител трябва да направят предложение за всички финансови услуги, посочени в т. 1 на тази покана и да се задължат да предоставят финансовите услуги за срока, посочен в тази покана. Офертата следва да се представи в запечатан плик.

6. Оценяване на офертите: Управителят на „Център за психично здраве – София” ЕООД назначава комисия след изтичане на срока за подаване на офертите. Комисията оценява офертите, които отговарят на изискванията, критерия „най-изгодна икономически оферта”. Най-изгодната икономически оферта се определя по формулата К= Кн+Кк (К е комплексна оценка на офертата, сбор Кн - коефициент за неколичествени показатели, и Кк – коефициент за количествени показатели).

Показателите за най-изгодна икономическа оферта са:

Неколичествени показатели са с обща относителна тежест в крайната оценка в размер на 40 точки.

Количествени показатели са с обща относителна тежест в крайната оценка в размер на 60 точки.

6.1. Неколичествени показатели се изчисляват по формулата Кн= Кн1+ Кн2+Кн3

6.1.1. Кн1 е показател с относителна тежест 20 точки и наименование „Надежност на платформата за интернет банкиране”:

- наличие на три предвидени защитни механизми – 10т.

- наличие на повече от три предвидени защитни механизми – 20т.

*Минимално изискване*: - три предвидени защитни механизми.Оферти с по – малко от три предвидени защитни механизми не се разглеждат и се отстраняват от участие.

Доказва се с декларация от участника с включено описание на защитните механизми.

6.1.2. Кн2 е показател с относителна тежест в оценката 15 точки и наименование „Срок на обслужване на плащанията”. На кандидата, предложил най-кратък срок се дава максимална оценка от 5 точки, на останалите кандидати – по 1точка.

6.1.3. Кн3 е показател с относителна тежест до 5 точки и наименование „Развитие на клонова мрежа”.Кандидатът с най- големия брой клонове или офиси за обслужване наа територията на гр. София получава максимална оценка – 5т., а останалите – 3т..

6.2.Количествени показатели- изчисляват се по формулата Кк=Кк1+Кк2+Кк3+Кк4.

6.2.1. Кк1 е показател с относителна тежест до 15 точки и наименование „Касови операции: а/ вноски; б/ тегления. Най-ниска предложена цена – 15 точки, втора позиция – 10 точки, трета и следващи – 5 точки.

6.2.2. Кк2 е показател с относителна тежест до 15 точки и наименование „Такси при осъществяването на различните разплащания чрез интернет банкиране – местни: а/ междубанкови и б/ вътрешнобанкови - най-ниска предложена цена – 15 точки, втора позиция – 10 точки, трета и следващи – 5 точки.

6.2.3. Кк3 е показател с относителна тежест до 15 точки и наименование „Месечна такса за обслужване на разплащателната сметка”. Предложението с най-ниска цена се оценява с 15точки, втора позиция – 10 точки, трета и следващи – 5 точки.

6.2.4. Кк4 е показател с относителна тежест до 15 точки и наименование ”Такса за превод на трудовите възнаграждения на служителите чрез интернет банкиране„ /ЕRP интеграция/. Най-ниска цена се оценява с 15точки, втора позиция – 10 точки, трета и следващи – 5 точки.

7. Избор на изпълнител: Кандидатът, получил най-висока комплексна оценка на офертата, ще бъде определен за изпълнител.

За „Център за психично здраве

– София” ЕООД

/д-р Емил Грашнов, управител/